ทับให้แบน ปรึกษาช่างซ่อมหนังสือมืออาชีพ รีดให้เรียบ
ตอนกระดาษยับยู่ยี่ เส้นใยจะเสียหายและฉีกขาด น้ำจะช่วยให้เส้นใยนิ่มลง กลับมาเรียบตามเดิม ลดรอยยับย่นที่เห็นชัดเจนลงได้เยอะ แต่ต้องใช้น้ำกลั่นเท่านั้น เพราะน้ำก๊อกธรรมดามีแร่ธาตุปน จะทำให้กระดาษแข็งกรอบได้ ให้คุณฉีดพ่นน้ำกลั่น โดยถือขวดสเปรย์ห่างจากกระดาษอย่างน้อย 1 ไม้บรรทัด หรือใช้ผ้าเปียกหมาดแตะๆ ซับๆ ที่กระดาษแทน   คำเตือน: โดนน้ำแล้วสีน้ำ ชอล์ค สีชอล์ค หรือหมึกแบบไม่กันน้ำจะฟุ้งละลายได้ ถ้าข้อความในกระดาษเขียนด้วยสื่อที่ว่า ก็ให้พ่นน้ำน้อยมากๆ ที่ด้านหลังของกระดาษแทน หรือกดช่วยตอนรอให้กระดาษแห้ง กระดาษจะได้เรียบ แต่วิธีนี้ใช้ลดรอยยับไม่ได้ ถ้ากระดาษแฉะเกินไป ให้เอาสอดไว้ระหว่างกระดาษซับหมึก ผ้าสักหลาด หรือวัสดุอื่นที่ซับน้ำดีๆ 2 แผ่น ผ้าขนหนูหรือผ้าเช็ดตัวนี่แหละใช้ได้ดีสุด แต่ระวังขนผ้าจะเป็นลายติดกระดาษ กระดาษแห้งแล้วก็จะเรียบสมใจ แทบไม่มีรอยยับ แต่บอกเลยว่าต้องใช้เวลา พยายามเปิดเช็คสภาพกระดาษทุกวัน เปลี่ยนวัสดุซับน้ำด้วยก็ดี  ถ้ากระดาษเปียกชุ่ม ก็ต้องใช้เวลาทับไว้ 3 - 4 วันเลยกว่าจะแห้ง แต่ถ้าพ่นน้ำแค่บางๆ ไม่ถึง 2 วันก็เรียบร้อย เดี๋ยวนี้บ้านเราก็มีช่างซ่อมหรือบูรณะหนังสือโบราณเยอะ ร้านหรือช่างแนวนี้จะรับซ่อมหนังสือเก่าทั่วไปด้วย ไม่เฉพาะของเก่ามีราคา เป็นช่างที่มีประสบการณ์และความเชี่ยวชาญ ช่วยชีวิตกระดาษและหนังสือเก่าของคุณได้แน่นอน โดยราคาก็จะแตกต่างกันไปตามสภาพกระดาษและความสามารถของช่าง ถ้าเอกสารสำคัญจริงๆ หรือเป็นเอกสารเก่า กรอบ ขาดง่าย หรือหมึกละลายน้ำได้อย่างสีน้ำ ก็ต้องเลือกช่างที่เก่งๆ ยอมจ่ายแพงหน่อย  ลองค้นในเน็ตว่า "ช่างซ่อมหนังสือ" หรือ "ซ่อมหนังสือเก่า" ดู ตามบทสัมภาษณ์ก็มักจะลงข้อมูลติดต่อไว้ด้วย อย่างที่แนะนำไปในวิธีการอื่นๆ ว่าการพรมน้ำใส่กระดาษหรือ "humidifying" (ทำให้กระดาษชื้น) จะช่วยขจัดรอยยับย่นจากเส้นใยกระดาษที่ฉีกขาดหรือเสียหายได้ ถ้าเป็นช่างซ่อมหนังสือมืออาชีพ เขาจะมีเครื่องมือหรืออุปกรณ์พิเศษ ค่อยๆ ทำให้กระดาษชื้นขึ้นอย่างระมัดระวัง ถ้าใครอยากลองทำเอง ก็ต้องทดสอบกับกระดาษอื่นก่อน เช่น ทำให้กระดาษชื้นก่อนหาอะไรมาทับ ง่ายที่สุดคือวิธี "Horton Humidifier" ให้เอาม้วนกระดาษใส่ในแก้วพลาสติก ไม่ต้องปิดฝา แล้วเอาใส่ถังขยะพลาสติก เติมน้ำลงไปก้นถัง จากนั้นปิดฝาถังขยะ วิธีนี้ราจะขึ้นกระดาษได้ เลยไม่แนะนำให้ทำเองที่บ้าน ถ้าเป็นช่างมืออาชีพเขาจะมีสารกันรา เช่น thymol หรือ ortho-phenyl phenol ซึ่งถ้าใช้ผิดๆ ถูกๆ จะเป็นอันตรายต่อทั้งคนและกระดาษได้ มีอุปกรณ์รักษากระดาษแบบหนึ่งที่หาซื้อได้ทั่วไป คือซองพลาสติกรักษาสภาพเอกสาร เอาไว้เก็บเอกสารสำคัญ ทะเบียนบ้าน หนังสือสัญญา หรืออื่นๆ ให้ปลอดภัยต่อไปได้เป็นสิบๆ ปี ถ้าเก็บดีๆ ก็อาจจะถึงร้อยปี เพราะกันได้ทั้งความชื้นและรังสียูวี เอาผ้าขนหนูหรือผ้าเช็ดตัวปูทับแล้วรีดด้วยเตารีดช่วยให้กระดาษเรียบขึ้นก็จริง แต่ไม่ได้ทำให้รอยพับยับย่นหายไป ถ้าเป็นเตารีดไอน้ำหรือฉีดน้ำบางๆ ก่อนรีดอย่างที่แนะนำในขั้นตอนท้ายวิธีการนี้ จะช่วยขจัดรอยยับย่นได้ แต่ก็เสี่ยงสีตก หมึกเลือน หรือกระดาษขาด  ถ้าเป็นเอกสารสำคัญหรือมีแค่ชุดเดียว ให้ทดสอบกับกระดาษอื่นก่อน หรือใช้วิธี "ทับให้แบน" แทน แบบช้าแต่ชัวร์ เอามือรีดกระดาษให้เรียบที่สุด ไม่ให้พับยับย่นไปกว่าเดิม จากนั้นใช้ผ้าขนหนู ปลอกหมอน หรือผ้าอื่นๆ ที่ทนร้อนปูทับกระดาษ จะได้ไม่โดนความร้อนโดยตรงจนเสียหายตอนรีด แนะนำให้เริ่มจากความร้อนต่ำสุดก่อน จะได้ไม่เสี่ยงทำกระดาษเสียหาย ถ้าเตารีดร้อนไป กระดาษจะแห้งกรอบหรือเหลืองได้ พอรีดไปได้สัก 1 นาที ให้เปิดผ้าเช็คความเรียบร้อยของกระดาษ ถ้ายังยับย่น ก็ปรับเตารีดให้ร้อนขึ้นอีกระดับแล้วรีดซ้ำ ถ้าจับกระดาษแล้วอุ่นๆ ร้อนๆ ก็ให้ลดความร้อนลง จากนั้นฉีดพ่นกระดาษด้วยน้ำกลั่น หรือใช้ผ้าชุบน้ำกลั่นมาแตะๆ แล้วค่อยรีดซ้ำ จะช่วยลดรอยย่น แต่ก็ระวังกระดาษขาดง่าย  ถ้าเป็นกระดาษที่เขียนหรือวาดด้วยสีน้ำ ชอล์ค หรืออะไรที่โดนน้ำแล้วละลาย ก็อย่าพรมน้ำก่อน
พรมน้ำกลั่นใส่กระดาษแค่พอบางๆ. สอดกระดาษกลางวัสดุที่ซึมซับดี. รอจนกระดาษแห้ง ระหว่างนั้นหมั่นเช็คสภาพทุกวัน. ถ้าเป็นเอกสารสำคัญ ควรปรึกษาช่างซ่อมหนังสือมืออาชีพ. รู้จักเทคนิคการทำกระดาษให้เรียบด้วยความชื้น. เก็บในซองรักษาสภาพเอกสาร. รู้และยอมรับความเสี่ยง. หาผ้าขนหนูหรือผ้าเช็ดตัวมาปูทับกระดาษ. ปรับเตารีดให้ร้อนน้อยๆ. ปรับเปลี่ยนตามความเหมาะสม.
https://www.wikihow.com/Flatten-Crumpled-Paper https://www.wikihow.com/Flatten-Crumpled-Paper https://www.wikihow.com/Flatten-Crumpled-Paper
Pressing the Paper Flat Learning about Professional Archival Treatments Ironing the Paper Flat